PATVIRTINTA

Kėdainių šviesiosios gimnazijos

direktoriaus 2020 m. gruodžio 28 d.

įsakymu Nr. V1-105

 **MOKINIŲ PRIĖMIMO Į KĖDAINIŲ ŠVIESIĄJĄ GIMNAZIJĄ KOMISIJOS**

**DARBO REGLAMENTAS**

**I SKYRIUS**

**BENDROSIOS NUOSTATOS**

1. Mokinių priėmimo į Kėdainių šviesiąją gimnaziją komisijos darbo reglamentas (toliau – Reglamentas) nustato mokinių priėmimo į Kėdainių šviesiąją gimnaziją komisijos darbo tvarką, narių funkcijas ir teises.
2. Komisija savo veikloje vadovaujasi Priėmimo į Kėdainių rajono savivaldybės bendrojo ugdymo mokyklas tvarkos aprašu (toliau – Aprašas), patvirtintu Kėdainių rajono savivaldybės tarybos 2017 m. gruodžio 22 d. sprendimu Nr. TS-228 ir 2020 m. liepos 3 d. sprendimu „Dėl Kėdainių rajono savivaldybės tarybos 2017 m. gruodžio 22 d. sprendimo Nr. TS-228 „Dėl priėmimo į Kėdainių rajono savivaldybės bendrojo ugdymo mokyklas tvarkos aprašo patvirtinimo“ pakeitimo“ (toliau – Aprašo pakeitimas).
3. Komisiją sudaro 9 nariai. Komisijos darbas grindžiamas kolegialiu klausimų svarstymu, teisėtumo, objektyvumo ir nešališkumo principais.

**II SKYRIUS**

**KOMISIJOS FUNKCIJOS IR TEISĖS**

1. Komisijos funkcijos:
	1. nagrinėja prašymus mokytis gimnazijos klasėse;
	2. įvertina prašymų atitikimą Aprašui ir Aprašo pakeitimams;
	3. sudaro priimtų mokinių sąrašus;
	4. informuoja mokinius apie priėmimą;
	5. nagrinėja aktualius, Apraše nenumatytus atvejus;
	6. konsultuoja tėvus (globėjus, rūpintojus) mokinių priėmimo klausimais;
2. Komisija turi teisę:
	1. priimti sprendimą dėl tėvų (globėjų, rūpintojų) prašymo pagrįstumo;
	2. atmesti prašymą kaip nepagrįstą.

**III SKYRIUS**

**KOMISIJOS DARBO ORGANIZAVIMAS**

1. Mokinių priėmimo komisiją sudaroma direktoriaus įsakymu.
2. Komisijos pirmininku skiriamas gimnazijos direktorius.
3. Komisijos sekretoriumi skiriamas direktoriaus pavaduotojas ugdymui.
4. Į komisijos sudėtį įeina vienas gimnazijos tarybos atstovas ir visų pirmų klasių vadovai.
5. Mokinių priėmimo komisijos sudėtis, darbo laikas ir vieta yra skelbiama gimnazijos internetinėje svetainėje.
6. Komisijos posėdis teisėtas, jei jame dalyvauja visi nariai.
7. Komisijos posėdžius organizuoja ir vadovauja pirmininkas.
8. Komisijos sprendimai priimami atviru balsavimu komisijos narių balsų dauguma.
9. Komisijos posėdžiai protokoluojami.
10. Komisijai nagrinėti gali būti perduodami tėvų (globėjų, rūpintojų), administracijos, rajono savivaldybės tarybos narių prašymai, pareiškimai, skundai, savo turiniu atitinkantys Aprašą.
11. Komisijos specialūs posėdžiai rengiami, gavus prašymą.

**IV SKYRIUS**

**BAIGIAMOSIOS NUOSTATOS**

1. Su Komisijos priimtais sprendimais supažindinami visi prašymus pateikę asmenys.
2. Reglamentas galioja iki bus parengta nauja redakcija.

\_\_\_\_\_\_\_\_\_\_\_\_\_\_\_\_\_\_\_\_\_\_